*Lēmuma projekts*

**Par saistošo noteikumu Nr. \_\_/2024 “Grozījumi Alūksnes novada pašvaldības domes 2023. gada 30. novembra saistošajos noteikumos Nr. 36/2023 “Par pašvaldības līdzfinansējumu kultūras pieminekļu ēkas fasāžu restaurācijai, atjaunošanai, ēkas konservācijas darbiem Alūksnes novadā”” izdošanu**

Pamatojoties uz Pašvaldību likuma 44. panta pirmo un otro daļu, likuma “Par kultūras pieminekļu aizsardzību” 24. panta otro daļu, Eiropas Komisijas Regulas 2023/2831 8. pantu,

Izdot saistošos noteikumus Nr. \_\_/2024 “Grozījumi Alūksnes novada pašvaldības domes 2023. gada 30. novembra saistošajos noteikumos Nr.36/2023 “Par pašvaldības līdzfinansējumu kultūras pieminekļu ēkas fasāžu restaurācijai, atjaunošanai, ēkas konservācijas darbiem Alūksnes novadā”” un to paskaidrojuma rakstu.

*Saistošo noteikumu projekts*

**Nr.\_/2024**

(protokols Nr.\_ , \_\_ punkts**)**

**Grozījumi Alūksnes novada pašvaldības domes 2023. gada 30. novembra saistošajos noteikumos Nr.36/2023 “Par pašvaldības līdzfinansējumu kultūras pieminekļu ēkas fasāžu restaurācijai, atjaunošanai, ēkas konservācijas darbiem Alūksnes novadā”**

*Izdoti saskaņā ar*

*Pašvaldību likuma 44. panta pirmo un otro daļu, likuma “Par kultūras pieminekļu aizsardzību” 24. panta otro daļu, Eiropas Komisijas Regulas 2023/2831 8. pantu*

Izdarīt Alūksnes novada pašvaldības domes 2023. gada 30. novembra saistošajos noteikumos Nr. 36/2023 “Par pašvaldības līdzfinansējumu kultūras pieminekļu ēkas fasāžu restaurācijai, atjaunošanai, ēkas konservācijas darbiem Alūksnes novadā” (turpmāk - Noteikumi) šādus grozījumus:

1. Aizstāt Noteikumos vārdus “Komisijas Regulas Nr. 1407/2013” ar “Komisijas regulas Nr.2023/2831”.
2. Papildināt Noteikumu 15. punktu ar 15.8. apakšpunktu šādā redakcijā:

“15.8. Ja ēka (dzīvoklis) tiek izmantota saimnieciskās darbības veikšanai un atbalsts (līdzfinansējums) tam kvalificējams kā komercdarbības atbalsts, *de minimis* atbalsta uzskaites sistēmā sagatavotās veidlapas par sniedzamo informāciju *de minimis* atbalsta uzskaitei un piešķiršanai izdruku vai norāda *de minimis* atbalsta sistēmā aizpildītās veidlapas identifikācijas numuru.”

1. Izteikt Noteikumu 20.punktu šādā redakcijā:

“20. Komisija ierosina pašvaldības izpilddirektoram noraidīt pieteikumu, ja konstatē, ka tas neatbilst Noteikumos noteiktajām prasībām vai Noteikumu 19. punktā minētajā termiņā nav novērstas pieteikuma nepilnības.”

1. Izteikt Noteikumu 23. punktu šādā redakcijā:

“23. Pēc Komisijas izvērtējuma lēmumu par līdzfinansējuma piešķiršanu vai atteikumu pieņem pašvaldības izpilddirektors, kas līdzfinansējuma piešķiršanas gadījumā uzaicina pieteikuma iesniedzēju 10 (desmit) darba dienu laikā no uzaicinājuma dienas noslēgt līgumu ar pašvaldību par līdzfinansējuma piešķiršanu un izlietošanu”.

1. Izteikt Noteikumu 24. punktu šādā redakcijā:

“24. Komisija pārskata ierosinājumu par pašvaldības līdzfinansējuma piešķiršanu fasādes restaurācijai, atjaunošanai, ēkas konservācijai un iesaka pašvaldības izpilddirektoram izvēlēties nākamo pieteikuma iesniedzēju pašvaldības līdzfinansējuma piešķiršanai, ja: ”

1. Izteikt Noteikumu 25. punktu šādā redakcijā:

“25. Pašvaldības izpilddirektora pieņemto lēmumu administratīvā procesa kārtībā var apstrīdēt Alūksnes novada pašvaldības domē”.

1. Izteikt Noteikumu 30. punktu šādā redakcijā:

“30.Ēku (dzīvokļu) īpašniekiem, kuri ēku izmanto saimnieciskās darbības veikšanai, atbalsts (līdzfinansējums), pašvaldības līdzfinansējuma daļa kultūras pieminekļu ēku fasāžu restaurācijai, konservācijai, atjaunošanai (tai skaitā jumta seguma nomaiņai) tiek piešķirts kā komercdarbības atbalsts, ievērojot Komisijas regulas Nr. 2023/2831 nosacījumus un ievērojot Ministru kabineta 2018. gada 21. novembra noteikumu Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” noteikto kārtību. Pašvaldība veic atbalsta pretendenta izvērtēšanu atbilstoši Komisijas regulas Nr.2023/2831 nosacījumiem uz atbalsta piešķiršanas brīdi.”

1. Izteikt Noteikumu 32. punktu šādā redakcijā:

“32. *De minimis* atbalstu saskaņā ar Komisijas regulu Nr. 2023/2831 piešķir, ievērojot Komisijas regulas Nr. 2023/2831 1. panta 1. punktā minētos nozaru un darbību ierobežojumus. Ja atbalsta pretendents vienlaikus darbojas vienā vai vairākās nozarēs, kas neietilpst Komisijas Regulas Nr. 2023/2831 darbības jomā, tas nodrošina šo nozaru darbību vai uzskaites nodalīšanu, lai saskaņā ar Komisijas regulas Nr. 2023/2831 1. panta 2. punktu darbības izslēgtajās nozarēs negūst labumu no *de minimis* atbalsta, ko piešķir saskaņā ar Noteikumiem.”

1. Izteikt Noteikumu 33. punktu šādā redakcijā:

“33. Piešķirot *de minimis* atbalstu, Pašvaldība pārbauda, vai plānotais *de minimis* atbalsts kopā ar iepriekšējos trīs gados, skaitot no atbalsta piešķiršanas dienas, piešķirto *de minimis* atbalstu viena vienota uzņēmuma līmenī nepārsniedz Komisijas regulas Nr.2023/2831 3. panta 2. punktā noteikto maksimālo *de minimis* atbalsta apmēru. Viens vienots uzņēmums ir uzņēmums, kas atbilst Komisijas regulas Nr.2023/2831 2. panta 2. punktā noteiktajam.”.

1. Izteikt Noteikumu 34. punktu šādā redakcijā:

“34. Šo Noteikumu ietvaros piešķirto *de minimis* atbalstu attiecībā uz vienām un tām pašām attiecināmajām izmaksām nedrīkst kumulēt ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā citu *de minimis* atbalstu, neatkarīgi no finansējuma avota.”.

1. Izteikt Noteikumu 36. punktu šādā redakcijā:

“36. Pašvaldība uzglabā visus ar *de minimis* atbalsta piešķiršanu saistītos datus 10 (desmit) gadus, sākot no dienas, kurā saskaņā ar šajos Noteikumos noteikto piešķirts pēdējais *de minimis* atbalsts.”.

1. Izteikt Noteikumu 37. punktu šādā redakcijā:

“37. *De minimis* atbalsta saņēmējs uzglabā visus ar *de minimis* atbalsta piešķiršanu saistītos datus 10 (desmit) gadus no *de minimis* atbalsta piešķiršanas dienas.”

1. Svītrot Noteikumu 38. punktā vārdu “visu”.
2. Papildināt Noteikumus ar 39. punktu šādā redakcijā:

“39. *De minimis* atbalstu šo Noteikumu ietvaros piešķir līdz 2031. gada 30. jūnijam.”.

**Alūksnes novada pašvaldības domes saistošo noteikumu**

**“Grozījumi Alūksnes novada domes 2023. gada 30. novembra saistošajos noteikumos Nr.36/2023 “Par pašvaldības līdzfinansējumu kultūras pieminekļu ēkas fasāžu restaurācijai, atjaunošanai, ēkas konservācijas darbiem Alūksnes novadā”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta mērķi un nepieciešamības pamatojums | Saistošo noteikumu “Grozījumi Alūksnes novada domes 2023. gada 30. novembra saistošajos noteikumos Nr.36/2023 “Par pašvaldības līdzfinansējumu kultūras pieminekļu ēkas fasāžu restaurācijai, atjaunošanai, ēkas konservācijas darbiem Alūksnes novadā””, projekta mērķis ir aktualizēt *de minimis* atbalsta piešķiršanas nosacījumus atbilstoši Eiropas Komisijas Regulas 2023/2831 “Par Līguma par Eiropas Savienības darbību 107. un 108. panta piemērošanu *de minimis* atbalstam” grozījumiem, kas stājās spēkā 2024. gada 1.  janvārī. Saistošajos noteikumos VII. sadaļā veikta *de minimis* nosacījumu aktualizācija. Tāpat tiek veikts grozījums, ka lēmumu par finansējuma piešķiršanu pēc Kultūras pieminekļu fasāžu atjaunošanas izvērtēšanas komisijas izvērtējuma pieņem vai atsaka izpilddirektors. |
| 2. Fiskālā ietekme uz pašvaldības budžetu | Projekts šo jomu neskar. |
| 3. Sociālā ietekme, ietekme uz vidi, iedzīvotāju veselību, ietekme uz uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Iekļaujot *de minimis* atbalsta piešķiršanas nosacījumus, tiek izpildītas prasības pēc jaunās Eiropas Komisijas Regulas Nr. 2023/2831, nodrošinot komercdarbības atbalsta uzskaiti. |
| 4. Ietekme uz administratīvajām procedūrām un to izmaksām | Projekts šo jomu neskar. |
| 5.Ietekme uz pašvaldības funkcijām un cilvēkresursiem | Projekts šo jomu neskar. |
| 6. Izpildes nodrošināšana | Saistošo noteikumu īstenošanā nav paredzēta jaunu institūciju izveide, esošo likvidācija vai reorganizācija. Saistošie noteikumi tiks publicēti oficiālajā izdevumā “Latvijas Vēstnesis” un ievietoti Alūksnes novada pašvaldības mājaslapā www.aluksne.lv. |
| 7. Prasību un izmaksu samērīgums pret ieguvumiem  | Projekts šo jomu neskar. |
| 8. Izstrādes gaitā veiktās konsultācijas ar privātpersonām un institūcijām | Saistošie noteikumi un to paskaidrojuma raksts sabiedrības viedokļa noskaidrošanai publicēts pašvaldības oficiālajā tīmekļvietnē [www.aluksne.lv](http://www.aluksne.lv) no 06.06.2024. līdz 20.06.2024. |
| 9. Informācija par sabiedrības izteiktajiem viedokļiem par saistošo noteikumu projektu | Sabiedrības viedoklis par saistošo noteikumu projektu un to paskaidrojuma rakstu ir/nav saņemts. |